***Výbor***

 ***Národnej rady Slovenskej republiky***

***pre pôdohospodárstvo a životné prostredie***

 32. schôdza výboru

 KNR-PZP-1778/2024-9

**81**

**U z n e s e n i e**

**Výboru Národnej rady Slovenskej republiky**

**pre pôdohospodárstvo a životné prostredie**

**z 22. októbra 2024**

k vládnemu návrhu zákona, ktorým sa zabezpečuje vykonávanie niektorých opatrení Európskej únie na zmiernenie globálneho odlesňovania a ktorým sa menia a dopĺňajú niektoré zákony (tlač 514)

 **Výbor Národnej rady Slovenskej republiky**

 **pre pôdohospodárstvo a životné prostredie**

 na svojej 32. schôdzi dňa 22. októbra 2024 k vládnemu návrhu zákona, ktorým sa zabezpečuje vykonávanie niektorých opatrení Európskej únie na zmiernenie globálneho odlesňovania a ktorým sa menia a dopĺňajú niektoré zákony (tlač 514)

 **A. k o n š t a t u j e,**

 že predseda Národnej rady Slovenskej republiky v súlade s § 71 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov určil Výbor Národnej rady Slovenskej republiky pre pôdohospodárstvo a životné prostredie pri rokovaní o vládnom návrhu zákona, ktorým sa zabezpečuje vykonávanie niektorých opatrení Európskej únie na zmiernenie globálneho odlesňovania a ktorým sa menia a dopĺňajú niektoré zákony (tlač 514) rozhodnutím č. 539 zo 7. októbra 2024 za gestorský výbor;

 **B. u r č u j e**

 v súlade s § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **Zuzanu Matejičkovú**,poslankyňu Výboru Národnej rady Slovenskej republiky pre pôdohospodárstvo a životné prostredie za spravodajkyňu k predmetnému materiálu v prvom čítaní a poslancov Rudolfa Huliaka, Branislava Becíka, Petra Kalivodu, Jána Kvorku, Antona Stredáka a Igora Šimka, aby plnili úlohu náhradných spravodajcov;

 **C. u k l a d á**

 **predsedovi výboru**

 informovať o tomto uznesení predsedu Národnej rady Slovenskej republiky.

 Zuzana **Matejičková**, v. r. Rudolf **H u l i a k**, v. r.

 overovateľ výboru predseda výboru